ส่วนที่ 1

ข้อมูลสรุป (Executive Summary)

ที่มาของการดำเนินธุรกิจของบริษัท

อินเตอร์ ฟาร์อีสท์ วิศวการ จำกัด (มหาชน) (“ บริษัท ”) ชื่อภาษาอังกฤษ " INTER FAR
EAST ENGINEERING PUBLIC COMPANY LIMITED " (“ IFEC ”) ก่อตัวเมื่อปี 2520
โดยเริ่มจากการประกอบธุรกิจงานด้านให้บริการเครื่องปรับอากาศ
และซ่อมบำรุงรถขนส่งให้กับบริษัทในเครือสหพัฒนพิบูล ต่อมาในปี 2526 บริษัทได้รับการแต่งตั้งบริษัท
โคนิก้า คอร์ปอเรชั่น จำกัด ประเทศญี่ปุ่น
ให้เป็นผู้นำเข้าและเป็นตัวแทนจำหน่ายสินค้าประเภทเครื่องถ่ายเอกสารและวัสดุสิ้นเปลืองยี่ห้อโคนิก้า
ในประเทศไทยแต่เพียงผู้เดียว ซึ่งถือว่าเป็นธุรกิจหลักของบริษัทจวบจนปัจจุบัน

ในปี 2531 บริษัทได้รับอนุญาตให้ซื้อขายหลักทรัพย์ในตลาดหลักทรัพย์แห่งประเทศไทย และปี 2537
บริษัทได้เข้าจดทะเบียนแปรสภาพจากบริษัทจำกัดเป็นบริษัทมหาชน

ในช่วงปี 2540
ประเทศไทยได้ประสบปัญหาสภาวะวิกฤตทางเศรษฐกิจอย่างรุนแรงและส่งผลกระทบต่อทุกภาคธุรกิจ
รวมถึงบริษัทฯ ก็ได้รับผลกระทบเช่นเดียวกัน ทำให้ปี 2542 บริษัทฯ
ต้องเข้าสู่กระบวนการฟื้นฟูกิจการของศาลล้มละลายกลาง
และตลาดหลักทรัพย์แห่งไทยได้ประกาศให้บริษัทเข้าข่ายถูกเพิกถอนจากหมวดอุตสาหกรรมปกติ
(หมวดเครื่องใช้ไฟฟ้าและคอมพิวเตอร์) ไปสู่หมวด REHABCO
มีผลให้หลักทรัพย์บริษัทถูกขึ้นเครื่องหมาย SP (Suspension) ไม่สามารถทำการซื้อขายได้ตามปกติ

ในเวลาต่อมาด้วยบริษัทยังมีพื้นฐานในการดำเนินธุรกิจที่ดีและมีศักยภาพ ประสิทธิภาพ
ประกอบกับความมุ่งมั่นตั้งใจของคณะผู้บริหาร
และพนักงานที่ได้ร่วมมือกันเพิ่มประสิทธิภาพและประสิทธิผลในการทำงาน
รวมถึงการที่บริษัทได้รับการสนับสนุนเป็นอย่างดีทั้งจากบริษัทผู้ผลิตและลูกค้าที่ให้ความไว้วางใจกับบริษัท
ทำให้บริษัทสามารถฝ่าฟันปัญหาสภาวะทางเศรษฐกิจมาได้ ซึ่งเมื่อวันที่ 9 พฤษภาคม 2548
ศาลล้มละลายกลางก็ได้มีคำสั่งให้ยกเลิกการฟื้นฟูกิจการบริษัท
ทำให้บริษัทกลับมาดำเนินธุรกิจตามปกติได้
ขณะเดียวกันาดหลักทรัพย์แห่งประเทศไทยได้มีคำสั่งอนุญาตให้บริษัทพ้นเหตุเพิกถอนจากหมวด
REHABCO กลับไปสู่หมวดอุตสาหกรรมปกติ (หมวดเครื่องใช้ไฟฟ้าและคอมพิวเตอร์)
และพร้อมปลดเครื่องหมาย SP (Suspension)
จึงมีผลให้หลักทรัพย์บริษัทกลับเข้ามาทำการซื้อขายในตลาดหลักทรัพย์แห่งประเทศไทยได้ตามปกติตั้งแต่วันที่
31 มกราคม 2549 เป็นต้นไป

ซึ่งปัจจุบันบริษัทดำรงสถานภาพการดำเนินธุรกิจตามปกติเฉกเช่นเดียวกับบริษัทจดทะเบียนอื่นๆ
ที่อยู่ในตลาดหลักทรัพย์แห่งประเทศไทย

ข้อมูลสรุปของบริษัท มีรายละเอียดดังต่อไปนี้

-   ลักษณะการประกอบธุรกิจหลักของบริษัท

-   ลักษณะของผลิตภัณฑ์และการบริการ

  บริษัทดำเนินธุรกิจเป็นผู้จัดจำหน่าย (Distributor)
  และให้เช่าเครื่องใช้สำนักงานอิเลคทรอนิกส์นั่นคือ เครื่องถ่ายเอกสารยี่ห้อโคนิก้ามินอลต้า
  และบริษัทยังเป็นตัวแทนจำหน่าย (Dealer) ของเครื่องพิมพ์สำเนาอัตโนมัติยี่ห้อ Risograph
  และตู้ชุมสายโทรศัพท์ (PABX) ยี่ห้อ NEC
  โดยโครงสร้างรายได้หลักมาจากการขายเครื่องถ่ายเอกสาร วัสดุสิ้นเปลืองและอะไหล่
  และการให้เช่าเครื่องถ่ายเอกสารซึ่งสร้างรายได้ให้กับบริษัทกว่าร้อยละ 85 นอกจากนี้
  บริษัทยังมีรายได้จากการซ่อมบำรุงเครื่องเก่า

-   สภาวะอุตสาหกรรมและการแข่งขัน

1.  การแข่งขันระหว่างอุตสาหกรรม

  ธุรกิจเครื่องถ่ายเอกสารได้มีการพัฒนาอย่างต่อเนื่องจากเทคโนโลยี ระบบอะนาล็อก
  เข้าสู่ระบบดิจิตอล ซึ่งนำไปสู่การขยายตัวทางการตลาด
  เทคโนโลยีดิจิตอลส่งผลทำให้สามารถตอบสนองความต้องการของลูกค้าได้มากขึ้น
  การปรับตัวและเปลี่ยนรูปแบบของเครื่องถ่ายเอกสารไปสู่เครื่องมัลติฟังก์ชั่นแบบเครือข่ายได้ก่อน
  อุตสาหกรรมอุปกรณ์สำนักงานด้านเอกสารอื่นๆ จึงเป็นโอกาสที่ดีในการขยายตัวเข้าไปสู่ตลาด

  พริ้นเตอร์ แฟกซ์ และสแกนเนอร์ต่อไปในอนาคต

2.  การแข่งขันภายในอุตสาหกรรม

  การแข่งขันทั้งในส่วนของตลาดขายและเช่าซื้อ (Outright Sell Segment) และตลาดเช่า
  (Rent Segment)
  ยังคงเน้นการใช้กิจกรรมส่งเสริมการขายเป็นเครื่องมือสำคัญโดยเฉพาะราคาและข้อเสนอ
  ขณะเดียวกันลูกค้าก็ได้ให้ความสนใจและยอมรับประสิทธิภาพของเครื่องถ่ายเอกสารดิจิตอลมัลติฟังก์ชั่นมากยิ่งขึ้น
  ทำให้มีการขยายตัวในส่วนนี้อย่างรวดเร็ว
  ทางบริษัทได้มุ่งทำตลาดเครื่องถ่ายเอกสารดิจิตอลมัลติฟังก์ชั่นในระดับตลาดขนาดกลางถึงขนาดใหญ่
  โดยเน้นเจาะกลุ่มลูกค้าที่เน้นคุณภาพของผลิตภัณฑ์และการบริการเป็นหลัก ซึ่งมีซีร็อกซ์ แคนนอน
  ริโก้และชาร์ปเป็นคู่แข่งหลักที่สำคัญ แต่ทั้งนี้การแข่งขันยังอยู่ในวงจำกัด
  เพราะไม่มีคู่แข่งรายใหม่เกิดขึ้น เนื่องจากเป็นธุรกิจที่จะต้องสร้างฐานลูกค้าและระบบบริการ

-   ปัจจัยความเสี่ยง ประกอบด้วย

1.  ปัจจัยด้านการเงิน

2.  ปัจจัยด้านการดำเนินธุรกิจ

ในส่วนของรายละเอียดของความเสี่ยงดังกล่าวข้างต้นนี้ จะเปิดเผยไว้ในหัวข้อของ “ 1.
ปัจจัยความเสี่ยง ”

-   สรุปฐานะการเงินและผลการดำเนินงานของบริษัท

วิเคราะห์ผลการดำเนินงาน

1. รายได้

ในปี2548 บริษัทมีรายได้จากการขายและให้เช่ารวมทั้งสิ้น เป็นจำนวนเท่ากับ 501.98
ล้านบาทเพิ่มขึ้นจากงวดเดียวกันของปีก่อนเป็นจำนวน 16.24 ล้านบาท
หรือคิดเป็นการเพิ่มขึ้นร้อยละ 3.34
ทั้งนี้เนื่องจากบริษัทได้มีการขยายช่องทางการจัดจำหน่ายผ่านตัวแทนจำหน่าย

2. ต้นทุนขาย

ในปี2548 บริษัทมีต้นทุนขายและให้เช่า เป็นจำนวน 299.67 ล้านบาท คิดเป็นร้อยละ 59.70
ของรายได้ เมื่อเทียบจากงวดเดียวกันในปี 2547 เพิ่มขึ้น 17.24 ล้านบาท
หรือคิดเป็นการเพิ่มขึ้นร้อยละ 6.10 โดยสาเหตุจากการที่บริษัททยอยเปลี่ยนเครื่องฯ
ระบบอะนาล็อกเป็นเครื่องระบบดิจิตอลที่มีศักยภาพและประสิทธิภาพของเครื่องสูงขึ้นให้แก่ลูกค้าสูงขึ้น
เป็นผลให้ต้นทุนเครื่องฯ และค่าเสื่อมราคา-เครื่องฯ ซึ่งบริษัทใช้วิธีผลรวมจำนวนปี (sum-of-the
year) ที่ทำให้ต้นทุนการเช่าสูงขึ้น

3. ค่าใช้จ่ายในการขายและบริหาร

ในปี2548 บริษัทมีค่าใช้จ่ายในการขายและบริหารเป็นจำนวน 157.97 ล้านบาท
เพิ่มขึ้นจากงวดเดียวกันของปีก่อน เป็นจำนวน 36.82 ล้านบาท หรือคิดเป็นการเพิ่มขึ้นร้อยละ
30.54 โดยมีค่าใช้จ่ายที่เพิ่มขึ้น ได้แก่

  ก) ค่าภาษีมูลค่าเพิ่มและภาษีธุรกิจเฉพาะจากการได้รับเงินคืนภาษี ตามที่ยื่นขอคืนภาษีหัก ณ
  ที่จ่ายของปี 2544-2546 ในงวดการดำเนินงานนี้

2)  การจ่ายค่าส่งเสริมการขายที่บริษัท ได้มีการขยายช่องทางการจัดจำหน่ายผ่านตัวแทน

  จำหน่าย

3)  บริษัทมีนโยบายในการบันทึกบัญชีอย่างระมัดระวังเข้มข้น สำหรับการคำนวณการด้อยค่า

  ของทรัพย์สินและการตั้งสำรองเผื่อหนี้จะสูญ